|  |
| --- |
| *Projektas* |
| Pagėgių savivaldybės taryba**sprendimas**dėl dalies ūkinio pastato, KAIP bešeimininkio turto, įrašymo į PAGĖGIŲ SAVIVALDYBĖS administracijos BUHALTERINę apskaitą  |
| 2023 m. spalio 25 d. Nr. T1-195 Pagėgiai |

 Vadovaudamasi Lietuvos Respublikos vietos savivaldos įstatymo 15 straipsnio 19 punktu, Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 „Dėl Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 2.3 papunkčiu, Lietuvos Respublikos civilinio kodekso 4.58 straipsnio 1 dalimi, Pagėgių savivaldybės taryba n u s p r e n d ž i a:

1.Įrašyti į Pagėgių savivaldybės administracijos buhalterinę apskaitą ilgalaikį materialųjį turtą kaip bešeimininkį – dalį ūkinio pastato (2 po 1/6 dalys), kurio unikalus Nr. 8893-0001-2027, užstatytas plotas – 173,00 kv. m, žymėjimas plane 2I1p, kadastro duomenų fiksavimo data 1985-09-04, registro Nr. 50122403, esančio Vytauto g. 10A, Pagėgių mieste.

 2. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Lietuvos Respublikos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Meras Vaidas Bendaravičius

Administracijos direktorė Dalija Irena Einikienė

Teisės, personalo ir civilinės metrikacijos

skyriaus vyresnioji specialistė Ingrida Zavistauskaitė

Švietimo, kultūros ir sporto skyriaus

vyriausioji specialistė (kalbos ir archyvo tvarkytoja) Laimutė Mickevičienė

Parengė Laimutė Šegždienė,

Turto ir ūkio skyriaus vedėja

 Pagėgių savivaldybės tarybos

 veiklos reglamento

 4 priedas

**SPRENDIMO PROJEKTO „DĖL DALIES ŪKINIO PASTATO, KAIP** **bešeimininkio turto, įrašymo į PAGĖGIŲ SAVIVALDYBĖS ADMINISTRACIJOS BUHALTERINę apskaitą”**

**AIŠKINAMASIS RAŠTAS**

2023-10-25

 ***1. Projekto rengimą paskatinusios priežastys, parengto projekto tikslai ir uždaviniai.***

Įrašyti į Pagėgių savivaldybės administracijos buhalterinę apskaitą dalį ūkinio pastato (2 po 1/6 dalis), esančio Vytauto g. 10A, Pagėgių mieste ir pradėti turto pripažinimo bešeimininkiu turtu procedūrą.

 ***2. Projekto iniciatoriai (institucija, asmenys ar piliečių atstovai) ir rengėjai.*** Iniciatorius – daugiabučio gyvenamojo namo, esančio Vytauto g. 10A, Pagėgiuose, gyventojai. Rengėjas – Pagėgių savivaldybės administracijos Turto ir ūkio skyriaus vedėja Laimutė Šegždienė, tel. 8 441 70 410.

 ***3. Kaip šiuo metu yra reguliuojami projekte aptarti teisiniai santykiai.***

Vadovaujantis Nekilnojamojo turto registro duomenų banko išrašu, dalis ūkinio pastato, esančio Vytauto g. 10A, Pagėgių mieste, liko neprivatizuoti ir šiuo metu yra kaip bešeimininkis turtas. Daugiabučio gyvenamojo namo, esančio Vytauto g. 10A, Pagėgiuose, gyventojai naudojasi šiam namui priklausančiais sandėliukais, tačiau yra neįteisinę.

 ***3. Kokių teigiamų rezultatų laukiama:*** Savivaldybė kreipsis į teismą dėl dalies ūkio pastato pripažinimo bešeimininkiais ir perdavimo Pagėgių savivaldybės nuosavybėn.

 **4**. ***Kokios siūlomos naujos teisinio reguliavimo nuostatos, kokių teigiamų rezultatų laukiama.***

 ***5. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***6. Kokius galiojančius aktus (tarybos, mero, savivaldybės administracijos direktoriaus)reikėtų pakeisti ir panaikinti, priėmus sprendimą pagal teikiamą projektą:*** kitų galiojančių aktų keisti ar naikinti nereikės.

 ***7. Sprendimo projektui įgyvendinti reikalingos lėšos, finansavimo šaltiniai.*** Nereikalinga.

 ***8. Sprendimo projekto rengimo metu gauti specialistų vertinimai ir išvados.*** Nėra.

 ***9. Numatomo teisinio reguliavimo poveikio vertinimo rezultatai.*** Nėra.

 ***10. Sprendimo projekto antikorupcinis vertinimas.*** Nereikalingas.

***11. Kiti, iniciatoriaus nuomone, reikalingi pagrindimai ir paaiškinimai.*** Nėra.

***12. Pridedami dokumentai.*** Nekilnojamojo turto registro duomenų banko išrašo kopija.

Turto ir ūkio skyriaus vedėja Laimutė Šegždienė

